Krishtianu Ronaldu Instagram’da 250 mln obunachiga ega bo‘lgan ilk shaxsga aylandi

“Yuventus” hujumchisi Krishtianu Ronaldu Instagram ijtimoiy tarmog‘ining eng mashhur kishisi bo‘lib qolmoqda.

Futbolchining tarmoqdagi sahifasi obunachilari 250 millionga yetdi. Portugaliyalik futbolchi bu ko‘rsatkichni qayd etgan tarixdagi ilk shaxsga aylandi.
Ronaldudan keyin Instagram’dagi eng mashhurlar ro‘yxatida amerikalik qo‘shiqchi Ariana Grande (214 million obunachi), aktyor Dueyn Jonson (209 mln) va model Kayli Jenner (207 mln) bormoqda.
“Barselona” sardori Lionel Messi 175 million obunachiga ega (8-o‘ir), PSJ hujumchisi Neymarda esa 144 million obunachi bor (13-o‘rin).
Bundan tashqari Ronalduning postlari 2020-yilda eng ko‘p layk yig‘gan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!